للعقدة من لساني يفقهوا قولي. السلام عليكم ورحمة الله وبركاته. اهلا بحضراتكم في الحلقة الخمسون من حلقات سلسلة تدبر اسماء الله الحسنى ونحن الليلة نبدأ اسم الودود سنبدأ سلسلة حلقات اسم الودود. قال تعالى في سورة الاعراف
ولله الاسماء الحسنى فادعوه بها وذروا الذين يلحدون في اسمائه سيجزون ما كانوا يعملون ان ندعو الله باسمائه الحسنى يعني نفهم مقتضياتها ونطلب من الله ما فيها ما اعده الله لنا. قال النبي صلى الله عليه وسلم
ان لله تسعة وتسعون اسما مائة الا واحدة من احصاها دخل الجنة يجب ان يبحث الانسان عن هذه الاسماء وعن معانيها وينفعل معها فتغير منه من اجمل الاسماء واكثرها تأثيرا على الانسان
واسم الودود بشرط ان الانسان يفهم معناه ويتدبره انا اقول لكم على حاجة انا كنت متخيل ان الاسم ده مش هعرف اعمل من يعني اعمل فيه درس كامل ساعة الا ربع مسلا او نص ساعة
عايز اقول لكم ان انا بعد ما حضرته قعدت اختصر عشان اطلع في تلات حلقات تلت حلقات عشان كده بقول لكم سلسلة اسمي الودود اسم الودود ورد مرتين في القرآن
ورد في آآ قوله تعالى في سورة البروج انه هو يبدأ ويعيد وهو الغفور الودود ذو العرش المجيد وورد في سورة هود في قوله تعالى واستغفروا ربكم ثم توبوا اليه. ان ربي رحيم ودود
طيب دول المرتين اللي ورد فيهم لم يرد في السنة الا في احاديث ضعيفة لكن معنى ذلك ان احنا عندنا ادلة على صحة هذا الاسم من القرآن وهذا يكفي يكفي ان يكون عندنا ادلة من القرآن يكفي يكون عندنا ادلة من السنة الصحيحة
ويكون يعني حبذا لو عندنا من من الاتنين ما معنى الودود يا جماعة؟ الود هو المحبة او الحب لزلك العلماء اختلفوا حول اسم الودود هل هو اسم فاعل يبقى معناه
المحب اللي بيحب الاخرين يعني. المحب لرسله. المحب للمؤمنين ولا معناه المحبوب يعني الذي يستحق الحب كله دول رأيين والعلماء معظمهم مختلفين حول الرأيين دول من الناس من يقول ان الودود يعني المحب
للمؤمنين ولرسله وو وللخير وو ومنهم من يقول ان الودود معناه المحبوب. يعني هو الذي يستحق الحب هناك رأي تالت بقى اقول لكم عليه. بس بعد ما نشرح الرأيين دول الاول
الرأي الاقوى في الرأيين دول هو انه اسم فاعل انه ودود يعني محب ده رأي ابن تيمية ومن علماء اللغة رأي الزجاجي او الزجاج الودود هو الذي منه المودة زي شكور يبقى شاكر
معنا شكور ايه؟ انه شاكر بس يعني في مبالغة في هذا الشكر فايه؟ فيعني صيغة مبالغة. لكنه معناه ان هو اللي بيصدر منه الشكر غفور يبقى غافر لكن بصيغة المبالغة عندي بس هو اللي بيصدر منه الفعل آآ يعني هو الفاعل
ازا قال لك الودود هو اللي بيصدر منه الود والحب يبقى الودود بمعنى المحب وقال لك عندنا على كده ادلة ستاشر مرة في القرآن ان الله يحب هتجد مسلا في سورة الممتحنة ان الله يحب المقسطين
ماشي يعني ربنا بيحب الناس اللي بتتعامل بالعدل وبالقسط تجد في سورة الصف ان الله يحب ان الله يحب الذين يقاتلون في سبيله صفا كانهم بنيان مرصوص. الناس اللي بتضحي بحياتها ومالها في سبيل
لا وبتنضم للجيش جيش الموحدين وتقاتل مع اخوانها. يعني جماعة واحدة قوية يعني يقاتلون في سبيل ربنا يحب هؤلاء ايه كمان ان الله يحب المحسنين الاحسان بانواعه سواء المحسنين يعني اللي بيخرجوا الصدقات اسمه محسن بيحسن
او الناس اللي بتصل الى درجة الاحسان في العقيدة يعني تعبد الله كأنها تراه فان لم تكن تراه فانه يراك دي الناس اللي بتوصل لدرجة الاحسان فربنا يحب المحسنين ماشي
كمان قال لك من ادلة من الادلة انه آآ ربنا قال آآ ان الله يحب التوابين ويحب المتطهرين ربنا بيحب عباده اللي بيتوبوا كثير من ذنوبهم ومن تقصيرهم في العبادة وماشي. واللي بيتطهروا من طريقة الحياة المادية واوساخها ماشي
في ال عمران فان الله يحب المتقين ربنا بيحب الناس اللي عارفين عيوبهم ونقط ضعفهم ثم يتفادوا الوقوع في المعاصي تجد ان الله يحب الصابرين كزا مرة ان الله والله يحب الصابرين وان الله يحب الصابرين. الله
الذين يمتازون بالصبر بكل انواعه بقى. قلنا انواع الصبر قبل كده صبر على المصيبة. صبر على الطاعة. صبر على المعصية. صبر على النعمة. وهو اصعب انواع الصبر وفيه ان الله يحب المتوكلين الناس اللي بتتوكل على الله لانها ده معناه انها بتثق في قدرة الله وتثق في
فبتتوكل على الله تأخذ بالاسباب ثم تتوكل على الله على مسبب الاسباب. على خالق الاسباب عندك في سورة التوبة والله يحب المطهرين يعني الناس المتطهرة النظيفة في جسمها وفي قلبها وفي روحها
يتطهروا جسديا باتباع سنن الفطرة وروحيا بالتخلص من امراض القلوب مين كمان الله يحب الذين يحبونه ويتبعون سنة النبي صلى الله عليه وسلم. يعني لا يكفي ان الانسان يحب الله. لازم يتبع سنة النبي صلى الله عليه وسلم. فين دي
قل ان كنتم تحبون الله ها فاتبعوني يحببكم الله ويغفر لكم ذنوبكم والله غفور رحيم. طيب ده الرأي الاول اللي بيقول ان الودود معناه المحب. يعني هو بيصدر منه الحب. رأيي التاني يقول لك لأ. ده الودود يعني المحبوب الذي يستحق الحب كله
والدليل البقرة مية خمسة وستين اللي ربنا قال فيها ومن الناس من يتخذ من دون الله اندادا يحبونهم كحب الله. والذين امنوا اشد حبا لله. يبقى حب من العبد لله
يبقى ربنا هو المحبوب الدليل التاني قال لك في المائدة اربعة وخمسين يا ايها الذين امنوا من يرتد منكم عن دينه فسوف يأتي الله بقوم يحبهم ويحبونه اهو يبقى هم اللي بيحبوا ربنا يبقى الودود يعني المحبوب
طبعا ده دليل غريب جدا انهم تركوا هم آآ يحبهم ومسكه في كلمة يحبونه من يحبهم وردت اولا يا جماعة انتم مش ملاحظين ان كل الادلة دي ادلة الطرفين ما فيش فيها كلمة الودود ولا مرة
ولا حتى فيها كلمة المودة ولا مرة ولا فيها كلمة الود ولا يوادون خالص ولا برة لذلك انا يعجبني الحقيقة رأي الامام البخاري الودود عند الامام البخاري يعني ايه يعني الحبيب
ده قال المحب ولا قال المحبوب الحبيب حبيبك هو الذي تحبه ويحبك خلي بالك في ناس فاهمة لما نقول البخاري يبقى ده حديث نبوي. لأ يا جماعة الامام البخاري ما كانش من علماء الحديث فقط على فكرة ده كان فقيه وكان عالم موسوعي
وله مذهب يعني هناك مذهب البخاري المداهب مش اربعة. اصل فيه ناس دايما المداهب اربعة لا المداهب الاربعة هي المذاهب الاربعة المتبوعة يعني ايه يعني المشهورة المنتشرة ليه؟ عشان اسباب كثيرة منها طبيعة آآ آآ اللي اسسوا المذاهب مسلا كان واحد مسلا متحدث لبق. زي مسلا
احمد ابن حنبل بيدي درس آآ في المسجد بتاعه وبيحضر له تلاميز بالالاف زي الامام ما لك مسلا اهله تلاميزه كانوا نشطاء جدا بقى وبيعملوا شير ولايك وبتاع. فالمزهب انتشر زي الامام ابو حنيفة تلاميزه نشروا المذهب
انتشار رهيب الحقيقة. طبيعة اصحاب المذاهب الاربعة سببت ان المذاهب دي هي اللي انتشرت واتبعها الناس. لكن ده مش معناه ان ما فيش مذاهب تانية. فيه مذاهب كثيرة هناك علماء اخرين
كانوا على مستوى علماء او يعني مؤسسين المذاهب الاربعة واكثر يعني الليث ابن سعد. بيسموه في مصر الامام الليثي الامام الاوزاعي معروف ان الامام الاوزاعي كان معاصرا للشافعي وكان اعلم من الشافعي. ومعك حضرتك شفت واحد اوزعي
ما شفناش واحد اوزاعي بنشوف شافعي لكن ما بنشوفش اوزعي لانه لم ينتشر المذهب بتاعه. لكن كتبهم موجودة علمهم موجود في كتب الائمة الاخرين وهكزا البخاري بقى من هؤلاء الذين لم تنتشر مذاهبهم لكن يعني بيسمى انه صاحب مذهبها
لكن صحيح البخاري غطى على كل كتبه الاخرى لانه الحقيقة هو الكتاب الفز اللي هو الكتاب المذهل الحقيقة ما نتشعبش بس من اراء البخاري ان الودود يعني ايه الحبيب الخلاف بين من قالوا ان الودود معناه المحب او المحبوب لن يحسم
طول ما الناس حاصرين نفسهم في لفز الحب لازم ندور على الود ولازم نشوف الفرق بين الحب والود عشان نوصل معنى الودود طيب بصوا يا جماعة تعالوا نتكلم اوي عن الفرق بين الحب والود. ده مهم جدا
الحب شعور في القلب من يشعر به محب ومن يشعر به نحوه محبوب لكن اللي بيصل القلوب بالحب هو الود يعني اللي بيوصل الحب بين القلوب هو الود يتودد يعني يفعل ما يعبر به عن حبه
وما يجعل الناس تحبه اذا الود فعل اكثر منه شعور الحب شعور اكثر منه فعل. فالحب هو شعور في القلب. الود هو الافعال اللي بتحصل اللي بتسبب الحب هنجد مسلا في سورة المجادلة
يقول تعالى لا لا تجدوا قوما يؤمنون بالله واليوم الاخر يوادون من حاد الله ورسوله تفسير الالوسي المودة يعني ايه يوادون؟ قال لك هي افعال تؤدي الى حدوث المودة والحب
يوادون يعني افعال زي المجالسة المؤانسة المؤاكلة مآكلة يعني تقعد تاكل مع حد. المشاربة يعني تقعد تشرب مع حد يبقى معنى الاية لا تجدوا قوما يؤمنون بالله واليوم الاخر. يوادون يبقى يجالسون
او يؤانسون او يؤكلون او يشاربون من حاد الله ورسوله يعني من عادى الله ورسوله. ازا الودود هتبقى فيها معنى اكثر لوصل الحب بين القلوب اكثر منه حب في حد زاته
تعالوا نشوف طيب المرتين اللي ورد فيهم اسم الودود تعالوا نجيب الايتين اللي ورد فيهم اسم الودود وحاولوا تركزوا معي وتلاحزوا ايه المشترك بين الموضعين دول صورة هود الاية تسعين
واستغفروا ربكم ثم توبوا اليه ان ربي رحيم ودود البروج ان بطش ربك لشديد. انه هو يبدأ ويعيد. وهو الغفور الودود ينفع نتدبر كده يمكن طبعا لازم نقرأ السياق علشان نفهم
احنا كده مش فاهمين مين اللي بيقول في سورة هود ان ربي رحيم ودود هاتها تاني واستغفروا ربكم ثم توبوا اليه ان ربي رحيم ودود قالوا يا شعيب ما نفقه كثيرا مما تقول وانا لنراك فينا ضعيفا. اه كده فهمنا ان ده
حوار بين نبي الله شعيب وقومه سبها دلوقتي على جنب وخد بقى ايه السياق بتاع البروج وحاول تشوف شيء مشترك شيء مشترك بين حوار شعيب مع قومه وبين ايات البروج
ان الذين فتنوا المؤمنين والمؤمنات ثم لم يتوبوا فلهم عذاب جهنم ولهم عذاب الحريم ان الذين امنوا وعملوا الصالحات لهم جنات تجري من تحتها الانهار. ذلك الفوز خبير ان بطش ربك لشديد. انه هو يبدئ ويعيد. وهو الغفور الودود
اشترك في الموضوعين بقى تلاتين سانية فكروا واكتبوا لي في التعليقات بتاعة الفيسبوك واليوتيوب واشوف حد فيكم هيجيبها والله اللي هيجيبها هيبقى معلم بجد يعني تلاتين سانية بفتح كومنتات اهو
ايه المشترك بين السياقين بتوع الودود يهود وفي البروج ما شاء الله ولا حد قال حاجة مع الغفران واحدة مع الرحمة والتاني مع الغفران الغفور ماشي واحدة مع الرحيم ان ربي رحيم
لأ الاستغفار مع الوالدين الاستغفار. كله راح على الحتة دي ومركز فيها القوة لأ عمال يكتب لي راباي رابي ما ماشي ربي اه ربي ربي اوكي لأ لأ برضو طب بصوا يا جماعة خلاص خلاص خلونا نايه
لأ لأ لأ خلاص كفاية كده كفاية كده عشان ما نضيعش وقت كتير صعبة بصوا يا جماعة ركزوا معي هاتوا كده تاني ايات هود نجيب اية تويد كده وركزوا معي في الحتة دي معلش
يا اللي بيتكلم سيدنا شعيب واستغفروا ربكم ثم توبوا اليه ان ربي رحيم ودود قالوا يا شعيب ما نفقه كثيرا مما تقول وانا لنراك فينا ضعيفا وفيه نبي شفنا اي نبي قبل كده
بيكلم قومه الكفار عشان يؤمنوا هيقول لهم ان ربي رحيم ودود كل الانبياء كانوا بيخوفوا قومهم بقوة ربنا وعقاب ربنا ويطمعوهم في رحمة ربنا برضه بوصف الرحيم وطمعوهم في مغفرة ربنا برضه بوصف الغفور
لكن مين من الانبياء استخدم اسم الودود اسم له علاقة بالحب. يعني معلش انا اسف يعني هو ده وقت حب انت يا سيدنا شعيب بتتكلم مع كفار. تقوم تقول لهم ان ربي ودود
ركز كده يمكن تلاقي حاجة مشتركة بين الموضوع ده وبين ايات سورة البروج ركز كده في البروج ان الذين فتنوا المؤمنين والمؤمنات ثم لم يتوبوا. فلهم عذاب جهنم ولهم عذاب الحريق. ان الذين امنوا
الصالحات لهم جنات تجري من تحتها الانهار ذلك الفوز الكبير ان بطش ربك لشديد. انه هو يبدأ ويعيد. وهو الغفور الودود ايه المشترك الموضوعين دول قوم شعيب يا جماعة كانت معصيتهم الرئيسية هي ايه
الغش التجاري يعني زلم بيزلموا بعض بيطففوا الميزان تروح تشتري خمسة كيلو لحمة ضاني وتروح البيت توزنهم يطلعوا اربعة كيلو ونص ادي اول حاجة سرقة في الميزان وبعدين مراتك تقول لك دي لا يمكن تكون لحمة ضاني. وتطلع لحم حمير
يبقى الغش ظلم يجعلك تشعر بايه انك دفعت الفلوس على الفاضي وان الراجل ده نصاب وغشاش هتشعر في قلبك بالغضب الشديد والكره بهذا الغشاش اللي ظلمك يبقى الزلم يؤدي الى البغضاء
الى الكراهية بين الناس. صح؟ حلو اية البروج بعد ما اتكلمت عن اصحاب الاخدود اللي ظلموا المؤمنين وقتلوهم حرقا بالنار. وضعت قاعدة وقالت ان الذين فتنوا المؤمنين والمؤمنات ثم لم يتوبوا ركز في كلمة
ثم لم يتوبوا دي فلهم عذاب جهنم ولهم عذاب الحريق. يبقى ازا التوبة ممكن تشيل عنهم العذاب حتى لو كانوا ظلموا الناس وقتلوا الناس وحرقوا الناس يبقى السياق هنا ايضا هو سياق الدعوة الى التوبة من ظلم الناس. شعيب دعا قومه للتوبة من ظلم
الظلم بيؤدي للبغضاء. ها وهنا الكلام ايضا عن الايه؟ اهو ان الذين فتنوا المؤمنين والمؤمنات ثم لم يتوبوا. الكلام عن التوبة يا جماعة ها فلهم عذاب جهنم ولهم عذاب الحريق
توبة من الظلم والظلم بيؤدي الى البغضاء ايه اللي يجعل الظالم قليلا من من الظالمين ما بيتوبوا يعني نادرا ما تلاقي ظالم بيتوب لان المظلوم لا يصفو قلبه بسهولة ربما لن يصفو قلبه. يعني الواحد بيتوب من شرب الخمرة
ليه ربنا رحيم ودود ها لكن واحد قتل واحد واحد سرق واحد واحدة بيبقى صعب اوي انه يروح ويتوب له هو ويعتزر له هو لانه المزلوم ما بيصفاش بسهولة مهما اعتزر له ومهما تاب ومهما ندم ومهما باس ايده وباس رجله ممكن كتير
الناس ما بتصفاش فالزالم يخاف احسن الدائرة تدور عليه لو اعترف بزلمه ولو تاب فالرسالة هي ان الله رحيم زي ما في صورة هود ان ربي رحيم ها ودود الرحمة موجودة
وفي سورة البروج ان وهو الغفور فربنا غفور. فربنا رحيم وغفور. بس في نفس الوقت ربنا ودود. يعني ايه بقى ودود يعني هو القادر انه يرجع المياه لمجاريها بعد ما البغضاء اصبحت في القلوب
الناس صعب جدا تسامح الزالم اللي زلمهم بس صعب مش مستحيل ربنا هو القادر الودود انه يرجع الماية لمجاريها بل ويجعل هناك حب بين القلوب. بصوا على الصحابة لقاتلوا بعض في بدر
هم هم مع بعض كانوا بيحاربوا في غزوة حنين اللي حاربوا بعض في بدر وفي احد وفي كانوا بيحاربوا مع بعض في حنين وصاروا اخوات ازا هذا فعل الودود يبقى نقول الودود
في حق الله بالاضافة لمعاني انه يحب عباده عباده وانه محبوب من عباده الودود ايضا لها معنى اخر وهو انه هو الذي يصل روابط الحب هو اللي بيربط حبال الحب. هم
سواء معه بينه وبين الناس او بين الناس وبين بعضها يجعل قلوب الناس فيها حب ومودة فيحبوا بعضهم بعضا خلوا بالكم بقى خلينا نتكلم عن انواع الحب الحب اما غريزي واما مكتسب
ام بتحب ابنها ده حب غريزي. غريزة الامومة الودود هو الذي خلق هذا الحب في قلب الام وكل انسان بيحب اولاده ويحب والديه ده اسمه حب غريزي مش مكتسب انا مش هنتظر لغاية ما اولادي يسبتوا انهم ولاد كويسين واخلاقهم كويسة عشان احبهم لأ
قبل ما يبدأوا يتكلموا اصلا انا بكون بحبهم. ده مش حب مكتسب. ده حب غريزي ابويا وامي مش بالضرورة انهم احسن اب واحسن ام. ومع زلك بحبهم اكتر من اي اب واي ام اخرين
ده حب غريزي في فترة الانسان الودود الله هو الذي مد حبال المودة وهذا الحب الغريزي بين قلوب الناس والا كانت هتبقى كارثة ليه الشارع بتاعنا فيه مسلا ميت طفل
منهم ولد مهذب جدا واخلاقه رائعة ما فيش مقارنة بينه وبين الولاد التانيين لو اهالي الشارع حبوه اكتر من ولادهم لانه اخلاق اكتر هتبقى مصيبة العيال التانية هتغير منه وهتضربه ممكن تموته
الودود هو الذي يخلق هذا الحب الغريز في قلوب الناس وهناك حب مكتسب نتيجة تعامل الناس مع بعض راجل جدع وسلفني فلوس لما اتزنقت. او ده واحد دمه خفيف. او دي مراتي ام عيالي اللي شالتني وقت الشدة
دي كلها تعاملات تؤدي الى محبة مكتسبة ود وحب مكتسب نتيجة التعامل لكن ايضا قد لا تؤدي الى محبة ممكن واحد يبقى جدع ويبقى جدع معي ويسلفني وقت الشدة بس يفضل برضه ما بحبوش
مش هقول بكرهه بس مش هيجي حب فزيع يعني ممكن طيب هناك حب ده الحب ده نعمة من الله خلاص فالحب المكتسب ربنا اللي بيضعه القلوب والحب الغريزي ربنا بيضعه في القلوب. وهناك حب هو مجرد نعمة من الله. لا مكتسب ولا غريزي
سيدنا موسى مين ما بيحبش سيدنا موسى؟ يعني ما هواش بالنسبة له من اكتر من اكتر الانبياء اللي بيحبوه. استحالة واي مؤمن لازم يشعر بحب شديد جدا لسيدنا موسى. بالمقارنة اللي حبك لانبياء اخرين زي سيدنا هود مسلا. بنحب سيدنا هود طبعا
سيدنا صالح. طبعا اكيد بنحب سيدنا صالح. اللي يسع. اكيد طبعا ده الكفل اكيد طبعا. بس مش زي سيدنا موسى استحالة هتقول لي بس احنا عشان ما نعرفش تفاصيل قصتهم. يا سيدي نعرف تفاصيل قصة سيدنا نوح. سيدنا نوح في قلبك اقرب ولا سيدنا موسى
الاتنين انبياء عزام جدا انا مش مش هفاضل بينهم لكن خلي بالك اللي ربنا قال له والقيت عليك محبة مني ولتصنع على عيني لا يمكن يا راجل ده عدوه حبه
ده عشان ربنا ينقز حياته القى عليه محبة ووقف الصندوق في البحيرة على الشاطئ قدام قصر عدو اللي عايز يقتله مع ان احنا كنا نتوقعه ان لانقاز حياته ربنا هيأمر امه تحطه في صندوق والصندوق ياخده بعيد عن الاعداء. لأ ده الصندوق خده لغاية الاعداء
الصندوق وصله لغاية عدوه فاذا بمحبته تقع في قلوب بيت عدوه ها سورة القصص وقالت امرأة فرعون قرة عين لي ولك لا تقتلوه عسى ان ينفعنا او نتخذه ولدا وهم لا يشعرون. هم مش حاسين هم بيحبوا مين
كيف حدث هذا يا جماعة ازاي حصل كده ازاي صحيح مسلم قال رسول الله صلى الله عليه وسلم ان الله اذا احب عبدا دعا جبريل فقال اني احب فلانا فاحبه
قال فيحبه جبريل ثم ينادي في السماء ويقول ان الله يحب فلانا فاحبوه. فيحبه اهل السماء. يعني الملائكة كلها قال ثم يوضع له القبول في الارض العلاقة بين العبد وبين الله علاقة حب في الاساس
وليست طاعة بدون حب وربنا بيقول ايه؟ ومن الناس ومن الناس من يتخذ من دون الله اندادا يحبونهم كحب الله. والذين امنوا اشد حبا لله ما ينفعش تحب اي شيء او اي انسان
اكتر من ربنا. لازم حب ربنا يكون اكتر حب اشد حب في قلبك لو كان الله يريد الطاعة فقط كان هيكرهنا على العبادة كان ممكن جدا زي ما قال في اول سورة الشعراء
يوقف جبل فوق دماغنا ويقول تطيعوا ولا انزل الجبل ده على دماغكم كنا هنطيع. ربنا بيقول ان نشأ ننزل عليهم من السماء اية فظلت اعناقهم لها خاضعين في طيور كده اسمه اللي هو نيزك ينزل من السما ويقف فوق راسنا بكيلو يبقى شايفينه كده هيقع نيزك هيقع فوقينا
هتطيعه ولا مش هتطيعه ؟ هنطيع طبعا لا يريد هزا مش ده اللي ربنا يريده ربنا يريد الحب ربنا يريد ان احنا نأتي ونطيع بحب الودود هو الذي يصل بين القلوب بالود والحب
ويشجع الناس انهم يحبوا بعض ايه يا جماعة الدين ده اللي كله عمال ينشر الحب الحب الحب روى البخاري عن ابي هريرة رضي الله عنه قال قال رسول الله صلى الله عليه وسلم
اسمع الحديس ده ان الله تبارك وتعالى يقول يوم القيامة اين المتحابون بجلالي اليوم اظلهم في ظلي يوم لا ظل الا ظلي ربنا يوم القيامة بينده وبيقول فين اللي بيحبوا بعض في اللي بيحبوا بعض في الله
اليوم اظلهم في ظلي يوم لا ظل الا ظله اليوم ده يوم يوم ما يعلم به الا ربنا الشمس هتقترب من الرؤوس. والناس هتغرق في عرقها. فيه اللي عرقه لغاية سدره. واللي عرقه لغاية بقه. واللي عرقه لغاية مناخيره
ناس بتغرق في عرقها الناس في الحر بتدور على ايه ؟ على مكان ظل مش ضل الا الضل اللي ربنا اعده للناس دي اللي بتحب بعض ربنا عمال يشجعك على الحب ازاي
خلي بالك ده ربنا هنا مش طرف اين المتحابون بجلالي؟ مش مش اين الذين يحبوني ربنا يريد ان احنا نحب بعض ان زيد يحب عبيد ان فلانة وفلانة يحبوا بعض نبقى اخوة في الله واخوات في الله وبنحب بعض في الله
الشرط هو ان يكون هذا الحب في الله تسمع الكلام ده فتبدأ تنمي الحب بينك وبين المؤمنين الحديث المتفق عليه سبعة يظلهم الله في ظله يوم لا ظل الا ظله
سبع انواع من الناس هيبقوا في الظل اول حاجة امام عادل امام يعني قائد لامة قائد دولة وعادل في نفس الوقت حاجة نادرة جدا دي والشاب نشأ في عبادة الله
بقول للشباب ما تضيعش الفرصة دي عشان سيجارة ولا عشان بنت آآ معك في المدرسة ولا ما تضيعش الفرصة دي ؟ انشأ في عبادة الله ورجل قلبه معلق في المساجد. بيحب المسجد لدرجة ان قلبه متعلق في المسجد. يعني يخرج من المسجد وقلبه متعلق
جوة يرجع يلبس قلبه تاني ويصلي وان يزايد قلبه في قلبه معلق بالمسجد يعني تشبيه بليغ جدا اسمع بقى ورجلان تحابا في الله اجتمعا عليه وتفرقا عليه. يعني ايه؟ يعني ما فيش بينهم بيزنس خالص
ما فيش فايدة من ما فيش فايدة دنيوية من معرفتهم ببعض نهائي ده شرط ان يكون الحب في الله وهنشرح معنى الحب في الله بكرة بازن الله طيب وباقي السبعة بقى طبعا ورجل دعته امرأة ذات منصب وجمال فقال اني اخاف الله. ورجل تصدق بصدقة فاخفاها حتى لا تعلم شماله
تنفق يمينه ورجل ذكر الله خاليا ففاضت عينه. ده برضو حب اذا من ضمن انواع الناس اللي بيبقوا في الظل يوم القيامة لما تقترب الشمس من الرؤوس والناس تغرق في عرقها
الناس اللي بتحب بعض الناس لما تسمع الكلام ده هتعمل ايه فتحين ببعض وتعرف ان الحب في الله عبادة. من عبادات الاسلام من يفعل ذلك ويشرع هذه التشريعات اللي بتزود الحب وتشيع الحب وتشيع المودة بين القلوب هو مين
هو الودود عشان هو ودود بيعمل كده بكرة نكمل بازن الله بكرة ان شاء الله هنبدأ ساعة بدري عن الليلة. خلاص؟ يعني هيبقى الساعة عشرة بتوقيت اه اه مصر ومكة واسطنبول والقدس الشريفة
اللهم انت ربنا خلقتنا ونحن عبيدك واماؤك نواصينا بيدك ماض فينا حكمك عادل فينا قضاؤك اللهم ربنا ورب السماوات ورب الارض ورب كل شيء ومليكه فالق الحب والنوى. منزل التوراة والانجيل والقرآن
القرآن العظيم نعوذ بك من شر كل دابة انت اخذ بناصيتها. انت الاول فليس قبلك وانت الاخر فليس بعدك شيء. وانت الظاهر فليس فوقك شيء. وانت الباطن فليس دونك شيء اقضي عنا الدين واغننا من الفقر. اللهم انت الله لا اله الا انت انت الغني ونحن الفقراء اليك
اللهم اغننا بالافتقار اليك. ولا تفقرنا بالاستغناء عنك. نعوذ بك من الفقر الا اليك اللهم اكفنا بحلالك عن حرامك واغننا بفضلك عمن سواك اللهم ما امسى بنا من نعمة او باحد من خلقك فمنك وحدك لا شريك لك
ولك الحمد ولك الشكر يا ربنا لك الحمد كما ينبغي لجلال وجهك وعظيم سلطانك يا ربنا اغفر لنا ذنوبنا كلها دقها وجلها واولها واخرها وعلانيتها وسرها. وما قدمنا منها وما اخرنا وما اسررنا وما اعلنا. وما انت اعلم به منا. وادخلنا في رحمتك وانت ارحم الراحمين
مين ربنا انا نعوذ بك من همزات الشياطين ونعوذ بك ربنا ان يحضرونا وتب علينا انك انت التواب. اللهم اعزنا بطاعتك ولا تذلنا بمعصيتك. حسن اخلاقنا بالصفات الحميدة الاخلاق الكريمة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا
من اهالينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا
بكل اجسادنا. اللهم اجعل حبنا كله لك وسعينا كله في مرضاتك اللهم اجعلنا لمن احصى اسماءك الحسنى وبلغتهم بها جنتك اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا
ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه اكفنا واهلينا واخواننا واخواتنا شركم لمن لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة في فلسطين يا حي يا قيوم برحمتك نستغيث. اللهم سدد رميهم وخيب رمي عدوهم. اللهم انصر
اولياءك على اعدائك. وكن مع اخواننا في تركستان الشرقية وفي الشام وفي كشميرا وفي الهند. وانصر من نصرهم واخذل من خذلهم المسجد الاقصى من الدنس فانهم لا يعجزونك اللهم احفظ المسلمين من الزلازل والغرق والهدم والامراض
اللهم يا من جعلت النار بردا وسلاما على ابراهيم. اجعل السجن بردا وسلاما على عبادك المأسورين وامائك المأسورات وعجل بفرجهم واحسن خلاصهم وفرج كربهم وكن مع المبتلين من عبادك المهجرين من ديارهم. ضاعف ثوابهم
سبتهم على دينهم. ان كانوا جياع فاطعمهم. ان كانوا حفاة فاحملهم. ان كانوا عراة فاكسهم. ان كانوا مرضى ان كانوا مقهورين فانصرهم. واشف صدور عبادك ممن ظلمهم. فارهم فيه يوما كاليوم الذي شققت فيه
البحر لموسى وهارون واغرقت فيه عدوك وحسبنا الله ونعم الوكيل. اللهم اشف مرضانا واهدي شبابنا وارض عنا ربنا واجمعنا في ظل عرشك يوم لا ظل الا ظلك واسقنا من يد سيدنا محمد شربة هنيئة لا نظمأ بعدها ابدا
ولا تحرمنا لذة النظر الى نور وجهك الكريم. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح بفيض الايمان بك وجميل التوكل عليك واحيها يا ربنا بمعرفتك. وامت يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله ونراكم غدا باذن الله الساعة العاشرة بتوقيت مصر ان كنا من اهل الدنيا السلام عليكم